recursal/SuperWikiNEXT-32B huggingface dataset:
Stiftelsen **Nordnorsk Pensjonistskole (NNPS)** ble etablert på Vik i Sømna kommune 10. mai 1988. Skolen ligger i naturskjønne omgivelser i kommunesenteret Vik, fire mil sør for Brønnøysund, langs fylkesvei 17, helt sør i Nordland.

Formålet var å utvikle en arena primært for eldre og funksjonshemmede, og at funksjonsfriske og yngre mennesker skulle integreres i læringsarbeidet. Målet var å motivere til personlig utvikling, bedre hverdagsmestring og livsglede gjennom tilgang på ny kunnskap og samvær med andre. Skolen ble 31. mai 1991 en del av det norske Folkehøgskolesystemet. NNPS fikk da godkjenning som et «Folkehøgskoleliknende tiltak» underlagt lov om folkehøgskole med statlig støtte til kursvirksomhet.

Skolen, som er en av to i sitt slag i Norge, har vært i kontinuerlig utvikling. Den har i dag fem engasjerte ansatte, pluss et vertskorps med rundt 40 frivillige som gjør sitt ytterste for at alle deltakere skal trives. Skolen gjennomfører årlig i underkant av 100 ulike lokale, regionale og nasjonale kurs, med rundt 2000 kurselever. De har et variert kurstilbud med emnene: Matkultur, Digital hverdag, Egenutvikling, Kreativ glede, Livsglede, Lær om Verden og Kjenn ditt land. 

Skolen disponerer lokaler i et aktivitetsfellesskap med Sømna Kro og Gjestegård, Sømna kommunale kino, Folkebiblioteket, Sømna kommunale kulturskole og Sømna rehabilitering. 

Nordnorsk Pensjonistskole har vært en suksesshistorie. I over 30 år har NNPS gitt mennesker kunnskap, gode opplevelser og tilhørighet. Med mennesket, menneskelivet og det menneskelige møtet i fokus vil skolen fortsette å drive sin virksomhet.

Verdigrunnlag
-------------

Nordnorsk Pensjonistskole legger til grunn en frilynt og humanistisk tradisjon, med stor vekt på den sosiale tilretteleggingen. Vi skal være;

* **Inkluderende**- Alle skal oppleve å bli sett og tatt på alvor, og bli møtt på en likeverdig og tolerant måte, uavhengig av bakgrunn, kjønn, alder, status, geografisk og nasjonal tilhørighet.
* **Raus**- Vi skal utvise omtanke og respekt, gi trygghet og være åpen overfor ulikheter mellom mennesker, og bevisst spille på de muligheter mangfold betyr for inspirasjon og kreativitet.
* **Engasjert**- Skolen skal kjennetegnes av et ekte engasjement overfor de målgrupper vi arbeider med, for verdier, historie og tradisjon. Den skal også være engasjert i sin samtid, og ha ei aktiv holdning til nytenking og utvikling.

Visjon
------

**Motivasjon for kunnskap, skaperglede og livsmot.**

Vår viktigste drivkraft er ønsket om å tilføre mennesker motivasjon til å søke ny kunnskap for bedre å mestre hverdagen. 

Være en møteplass som inspirerer til skaperglede og livsmot, og som gir samhørighet på tvers av ulikheter.

Eksterne lenker
---------------

* Nordnorsk Pensjonistskole

  


|  |  |
| --- | --- |
| Oppslagsverk/autoritetsdata | VIAF **·** Nasjonalt skoleregister
 |
Ved fobiske angsttilstander er hovedsymptomet angst som er bundet til bestemte objekter eller situasjoner. Det vil si at personene med en spesifikk fobi ikke er plaget av angst når han ikke direkte eller indirekte eksponeres for det fobiske objektet. Angsten fører med seg at pasienten prøver å unngå de situasjoner eller objekter som utløser angsten. Slik kan angsten prege personens liv i betydelig grad. Et karakteristisk trekk hos en person med en fobi er forventningsangsten som inntreffer når han forutser at han kan bli eksponert for et angstutløsende objekt.

Personer som fyller diagnostiske kriterier til **spesifikke fobier** (F40.2 i ICD-10) reagerer med en uforholdsmessig stor angst ved nærvær av visse objekter eller situasjoner, og vil dermed forsøke å unngå disse.

Symptomer
---------

- Frykt for spesifikke objekter eller situasjoner  

- Unngåelse av disse situasjonene  

- Betydelig sjenanse fra angst og unngåelsesadferd  

- Erkjennelse av at angst og unngåelse er overdrevent og urimelig  

- Symptomene er begrenset til fryktede situasjoner eller tanken om dem

Typer av spesifikke fobier
--------------------------

De fobiske tilstandene har tradisjonelt hatt greske navn etter tingene eller situasjonene som utløser angsten, for eksempel klaustrofobi. I dag inndeles fobiene i typer som:  

- Animalsk type: slanger, edderkopper  

- Etter naturomgivelsene: høyder, vann, storm  

- Blod, injeksjons- og kroppsbeskadigelsestype  

- Situasjonsbetinget type: fly, heiser, lukkede rom  

- Andre: f. eks. unngåelse av lyder  

Enkeltfobier kan også opptre som symptom på en depresjonssykdom. De forekommer ofte hos barn og forsvinner som oftest i løpet av tenårene. De alvorligste enkeltfobiene kan vare inn i voksenalderen. Det finnes ingen tallangivelser for utbredelsen av enkeltfobier.

Behandling
----------

Spesifikke fobier behandles med psykoterapi og da har spesielt teknikker fra atferdsterapi vist seg effektive. Kognitiv atferdsterapi (Cognitive Behavioral Therapy; CBT) er en evidensbasert psykoterapeutisk behandlingsform som også benyttes for spesifikke fobier. Kognitiv atferdsterapi går ut på kontrollert å eksponere seg for angstvekkende situasjoner og systematisk bearbeide urealistiske og uadaptive tanker knyttet til det man har fobi for.

Se også
-------

* Fobi
* Angst
* Agorafobi

Eksterne lenker
---------------

* Helsebibliotekets sider om angstlidelser (norsk)

| * v
* d
* r
ICD-10: Fobiske angstlidelser (F40) |
| --- |
| *Klassifisert under Nevrotiske, belastningsrelaterte og somatoforme lidelser (F40-F48) i kapittel V. Se detaljert oversikt* |
| Lidelser | Agorafobi **·** Sosiale fobier **·** Spesifikke fobier **·** Panikklidelse **·** Generalisert angstlidelse |
| Kapitler: I **·** II **·** III **·** IV **·** **V** **·** VI **·** VII **·** VIII **·** IX **·** X **·** XI **·** XII **·** XIII **·** XIV **·** XV **·** XVI **·** XVII **·** XVIII **·** XIX **·** XX **·** XXI |
|  **Portal:Helse** **·**  **Underprosjekt:Helse** |
*Se også: hakkespetter og spettefugler*
**Spett** er en jernstang som brukes som redskap for å stikke hull i jord og grus eller som vektstang når en skal lirke ut stein som sitter vanskelig til. Stanga er rund eller åttekantet og tynnest i enden man holder i. Den blir firkantet og tykkere mot nedre enden som ender i en flat spiss.

Typisk bruk av spett. Bevegelsen av stenen blir kort, men kraftig.
Dreiemomentene er like store, men motsatt rettede, på hver side av spettet. Langs hele spettet befinner det seg bøyekrefter som avtar med avstanden fra vippepunktet. Derfor er tykkelsen størst i den nedre delen og kan avta mot håndtaket.

Spett finnes i flere størrelser. Mest vanlig er et lite, én meter langt som er lett å få med seg også i ulendt terreng, og et større og tyngre som gir mulighet for tyngre løft.

Arbeidsmåten for å stikke hull, for eksempel til hesjestaur, er å løfte spettet loddrett og kyle det ned i jorden så hardt en makter. Blir hullet ikke stort nok, rører man spettet rundt, løfter det opp og stikker en gang eller flere i samme hullet.

Som vektstang gjør spettet det mulig å lirke og rikke på steiner som er mange ganger tyngre enn en kan løfte.

Folklore
--------

God bygdetradisjon er å avse ett av sine mest avholdte spett til nærboende som går til det skritt å inngå ekteskap. Fra tiden før middelalderen var spettet det redskap som gjorde at bonden kunne sette opp et gjerde slik at buskapen holdt seg innenfor trygge omgivelser, samtidig som eventuelle inntrengere ble holdt utenfor. 
Fra dette trekkes paralleller til samlivet mellom mann og kone – rammen rundt et ekteskap skal være solid og trygt. Det er derfor sterk symbolikk å forære et spett til den eller de som inngår ekteskapsløfte. Dette vil bidra til at ekteskapet varer til døden skiller hverandre ad, samtidig som at alle medlemmer av familien holdes beskyttet fra farer som truer utenfra. []

Se også
-------

* Brekkjern
* Hakke
* Vektstang
* Kile
***Ylvis møter veggen*** er et norsk gameshow og humorprogram med Ylvis-brødrene som gikk på TVNorge i 2008. Konseptet gikk ut på å unngå å falle i et basseng med kaldt vann. Ylvis-brødrene var lagledere for hvert sitt lag der oppgaven var å få kroppen til å passe gjennom spesielle åpninger i en isoporvegg som kom mot deltakerne i en viss hastighet. Hvis man ikke passer inn i åpningen, ville isoporveggen presse deltakerne ned i et basseng med kaldt vann. Lagene stilte i sølvgrå heldekkende drakter der det ene laget hadde blå hjelmer og det andre rød. Det var to kjendiser på hvert lag. Kjetil André Aamodt og Kjersti Idem var programledere. Programmet gikk på mandagskvelder.

*Ylvis møter veggen* var basert på det japanske *Brain Wall* (også kjent som *Hole in the wall*).

Premieren ble sett av 647 000.

Referanser
----------

1. ↑  «- Man får sviskepung». *Nettavisen*. 2008. Arkivert fra originalen 25. oktober 2016. Besøkt 25. oktober 2016.
2. 1 2  «Seersuksess for Ylvis». *VG*. 23.9.2008. Besøkt 25. oktober 2016.
«I8» var en japansk undervannsbåt av J3-klassen.

Sammen med søsterskipet «I7» var «I8» de største undervannsbåtene bygget i Japan før utbruddet av stillehavskrigen. De var såkalte *junsen*, «krysserubåter», med høy overflatehastighet, god rekkevidde og utstyrt med hangar og katapult for ett sjøfly.

«I8» hadde seks torpedorør i baugen og 20 21" torpedoer. På dekket hadde hun en 5,5" kanon, i 1943 ble denne erstattet med to 5,5" kanoner i en tvillingaffutasje. For luftvern hadde hun opprinnelig fem 13,2 mm mitraljøser, to i tvillingaffutasjer og en i en enkel affutasje. De fire i tvillingaffutasjene ble i 1943 også erstattet med fire 25 mm maskinkanoner montert parvis i to tvillingaffutasjer. «I8» hadde også en vanntett hangar for ett sjøfly, og en katapult på akterdekket, men dette ble fjernet i 1944 da hun ble konvertert til moderskip for Kaiten dvergubåter. Hun ble utstyrt med festeanordninger for fire Kaiten.

«I8» var sammen med søsterskipet utplassert utenfor Hawaii under angrepet på Pearl Harbor 7. desember 1941. I juni 1943 reiste hun til Europa og ankom Brest 31. august. 5. oktober forlot hun Brest igjen, lastet med tysk teknologi, og ankom Kure 21. desember, en reise på til sammen 42 280 km og den eneste suksessfulle rundreisen foretatt av en japansk undervannsbåt under den andre verdenskrig.

I 1944 senket hun et nederlandsk fraktskip, hvorpå 98 av de overlevende av mannskapet og passasjerene fra fraktskipet ble henrettet på dekket til «I8». Hun senket ytterligere to britiske handelsskip i 1944, og da hun senket et amerikansk transportskip i juli ble igjen de overlevende massakrert.

«I8» ble selv senket 31. mars 1945 utenfor Okinawa av den amerikanske jageren USS «Morrison».

Referanser
----------

Robert Gardiner, red. (2006). *All the World's Fighting Ships 1922-1946*. London: Conway Maritime Press. s. 199-200. ISBN 0-85177-146-7. 

Mark Stille (2007). *Imperial Japanese Navy Submarines 1941-1945*. Oxford: Osprey Publishing. s. 13-14. ISBN 978-1-84603-090-1. 

Portal: Andre verdenskrig
***The Echo of Youth*** er en amerikansk stumfilm fra 1919, regissert av Ivan Abramson.

Handling
--------

Kort tid etter å ha blitt utnevnt til høyesterettsdommer får Peter Graham besøk av Olive Martin, en sangerinne fra New Orleans, som han hadde en affære med i ungdomsårene. Selv om Peter i flere år har sendt penger for å få Olive til å holde tett om forholdet, og som bidrag til å forsørge sønnen hun fikk med ham, ser hun nå en mulighet til å komme seg oppover i samfunnet ved hjelp av Peter. Hun krever derfor at Peter skal skille seg fra sin kone, og gifte seg med henne.

Parallelt blir Olives sønn Harold forlovet i Boston med Peters datter Anita. Men de to forlovede oppdager snart at de har samme far. Olives svoger, Thomas Donald, kontakter Peter og avslører at det er han som egentlig er den biologiske faren til Harold. Han forteller at Olive adopterte gutten som baby som et middel til å presse Peter for mest mulig penger. Harold og Anita kan derfor gifte seg, og Olive velger å forlate byen.

Skuespillere
------------

* Charles Richman som Peter Graham
* Leah Baird som Olive Martin
* Pearl Shepard som Anita Graham
* Jack McLean som Harold Martin
* William Bechtel som Thomas Donald
* Marie Shotwell som Ruth Carlyle Graham
* Howard Hall som John Carlyle
* Peggy Shanor som Marian Ducet
* Philip Van Loan som Marcel Ducet

Referanser
----------

1. ↑  «The Echo of Youth». *catalog.afi.com*. American Film Institute. Besøkt 31. januar 2023.

Eksterne lenker
---------------

* (en) *The Echo of Youth* på Internet Movie Database Rediger på Wikidata

* (en) *The Echo of Youth* på American Film Institute Rediger på Wikidata
| Slaget ved Grenada |
| --- |
| Konflikt: den amerikanske uavhengighetskrigen |
| 

|  |  |
| --- | --- |
| Dato | 6. juli 1779 |
| Sted | Grenada, Karibia12°3'N 61°45'V |
| Resultat | Fransk seier |

 |
| Stridende parter |
| Frankrikes flagg Frankrike | Storbritannias flagg Storbritannia |
| Kommandanter og ledere |
| Frankrikes flagg Charles Hector | Storbritannias flagg John Byron |
| Styrker |
| 25 linjeskip | 21 linjeskip |
| Tap |
| 190 døde759 sårede | 183 døde346 sårede |

**Slaget ved Grenada** fant sted den 6. juli 1779 under den amerikanske uavhengighetskrigen i Karibia mellom den britiske og franske marine.

Bakgrunn
--------

På begynnelsen av 1779 var marinestyrkene i Karibia hovedsakelig opptatt med å passe på hverandre. Men i juni, da den britiske admiral Byron dro til Antigua for å beskytte handelskonvoien som var på vei hjem, tok hans motstander Charles Hector først St Vincent og den 4. juli Grenada. Byron seilte i håp om å redde øya, men han ankom for sent. En kort trefning ble utkjempet den 6. juli.

Slaget
------

Den franske flåten under admiral Hector bestod av 25 linjeskip og flere fregatter. Den britiske flåten under viseadmiral John Byron hadde 21 linjeskip og en fregatt. Franskmennene hadde ankret opp utenfor Georgetown på den sørvestlige delen av øya, og britene ankom i løpet av natta. Hector satte seil klokka 04.00 og britene jaget etter. De britiske skipene angrep i full uorden og forvirring. *Fame*, *Lion* og to andre skip forvillet seg bort fra hovedstyrken og ble hardt skadet. *Lion* ble tvunget til å seile med vinden til Jamaica for å unngå å bli kapret. Franskmennene mistet ingen skip og kom seg til slutt unna. Britene mistet 183 menn, mens 346 ble såret. *Fame* mistet fire menn og hadde 9 sårede. Franskmennene mistet 190 menn og hadde 759 sårede.

Etterspill
----------

| Den amerikanske uavhengighetskrigen |
| --- |
| Boston – Canada – New York og New Jersey – Saratoga – Philadelphia – Vestfronten – Sullivan-ekspedisjonen – Sørfronten – Marine |

| Karibia |
| --- |
| Nassau – St Lucia – Grenada – Martinique – Fort Royal – St. Kitts – Saintes |

Krigen stilnet nå i Karibia. Byron returnerte hjem i august. Hector, etter at han mislyktes i å samarbeide med amerikanerne i et angrep på Savannah i september, returnerte også hjem til Europa.

|  |  |
| --- | --- |
| Oppslagsverk/autoritetsdata | LCCN
 |
Ouzoflaske
**Ouzo** (**ούζο**) er et gresk aniskrydret brennevin, ikke ulikt brennevinet Arak. Navnet har blitt brukt siden det 19. århundre, men det er ukjent når man første gang lagde ouzo. Ouzo er i utgangspunktet et klart brennevin, men når det tilsettes vann blir den melkehvit. Dette skyldes at de eteriske oljene er oppløsbare i alkohol, men ikke i vann.

Historie
--------

Ouzoens historie er uklar, men enkelte mener det i en eller annen form kan dateres tilbake til antikken. En lignende drikk, raki, ble laget i Det bysantinske rike og senere i Det ottomanske rike; dette navnet fortsatt brukes på tyrkiske og arabiske drikker som minner sterkt om ouzo.

Den moderne ouzoproduksjonen begynte etter at Hellas ble uavhengig i det 19. århundre. Det tidligste senteret for produksjonen var Lésvos, og det lages fortsatt mye av brennevinet der. En av de største produsentene er Barbayiannis (Βαρβαγιάννης), som holder til på den sørøstlige delen av øya. 

I 1932 utviklet ouzoprodusenter en destillasjonsmetode hvor det brukes apparater av kobber, og dette er nå regnet som den rette måten å lage drikken på.

Produksjonsprosessen
--------------------

Prosessen starter med at det lages sterk sprit fra pressede druer eller rosiner. Det kan også tilsettes urter eller bær under gjæringen. Den spesielle lukten og smaken kommer fra anis, men det er også vanlig å tilsette andre smaksstoffer, som blant annet koriander, kløver, lakris, mynte, fennikel, hasselnøtt og kanel; de forskjellige produsenter har alle sine egne oppskrifter. 

Alkoholen helles i kobberdestillasjonsapparater sammen med smaksstoffene og destilleres. Ouza av høy kvalitet brennes flere ganger. Spriten blandes så ut til omkring en styrke på omkring 40 %. og lagres i noen måneder.

Bruk
----

Ouzo drikkes gjerne som en aperitif, ofte på et *ouzeri*. Den serveres gjerne med mezedes, småretter av fisk, blekksprut og kjøtt. Den drikkes normalt sakte, blandet med vann.

Se også
-------

* Tsipouro

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** TasteAtlas
 |
***The Bandbox*** er en amerikansk stumfilm fra 1919, regissert av Roy William Neill.

Handling
--------

På en båt som returnerer til Amerika unngår skuespillerinnen Alison Landis å betale toll på et verdifullt perlekjede, ved å gjemme smykket i fôret på en hatt som hun deretter sender til Benjamin Staff - en dramatiker. Men en kjeltring som er i slekt med en annen passasjer, Eleanor Searle, forsøker å holde øye med det verdifulle halskjedet hennes.

Kjeltringen eier også en stripete hatteboks, som ligner på den som den intetanende dramatikeren har. Kjeltringen ligner også veldig mye på Eleanors far. De to boksene byttes ved et uhell ved kaien, og en rekke komplikasjoner oppstår.

Skuespillere
------------

* Doris Kenyon som Eleanor Searle
* Walter McEwen som Arbuthnot Ismay / William H. Iff
* Gretchen Hartman som Alison Landis
* Edward Keppler som Arthur Arkroyd
* Maggie Weston som Mrs. Clover
* Logan Paul som Ehraim Clover
* Lorraine Harding som Marie
* Alexander Gaden som Benjamin Staff
* William Brotherhood
* Helen Montrose

Referanser
----------

1. ↑  THE BANDBOX

Eksterne lenker
---------------

* (en) *The Bandbox* på Internet Movie Database Rediger på Wikidata
**Outspoken** var et amerikansk straight edge hardcore-band fra Orange County, California, USA. Bandet eksisterte mellom 1990 og 1994, og ga i perioden ut en LP, to EPer samt flere spor på ulike samleplater. En CD med komplett diskografi ble gitt ut av Indecision Records i 2005.

Kort tid etter at bandet ble dannet ga de ut en demo-kassett kalt *Look Beyond*, og samme år fikk de gitt ut EP-en *Survival* New Age Records. Denne hadde et sterkt dyrevern- og vegetarianisme-budskap, både tekstmessig og omslagsmessig. Musikalsk hentet bandet elementer både fra straight edge hardcore-musikken slik den var utviklet i New York City på andre halvdel av 1980-tallet og fra heavy metal. De fulgte opp med kassett-singelen *Don't Admit Defeat* i 1991 før LP-en *A Light in the Dark* kom året etter. På tross av svak produksjon ble denne LP-en raskt en klassiker innen straight edge hardcore-bevegelsen. I 1993 ga Outspoken ut EP-en *The Current*, med et langt tyngre lydbilde enn tidligere utgivelser, før de kort tid etter la inn årene. Bandet har siden hatt flere gjenforeningskonserter.

Medlemmer av bandet har spilt i band som Mean Season, Borderline, Solitude, Drift Again, March, Kill the Messenger, Yuckmouth, Free Will, Against the Wall, Enswell, The Supression Swing, Amandment Eighteen, Parades End, The Twilight Transmission, The Third Degree og Whirlpool

Diskografi
----------

*Egne utgivelser*

* *Look Beyond* (kassett, 1990)
* *Survival* (7" EP, 1990)
* *Don't Admit Defeat* (kassett, 1991)
* *A Light in the Dark* (LP/CD, 1992)
* *The Current* (7" EP, 1993)
* *Spotlight* (samle-CD, 2005)

*Samleplater*

* *Voice of Thousands* (LP 1991, «Look Beyond»)
* *Words to Live by, Words to Die for* (7" 1991, «Start to Live»)
* *Voice of the Voiceless* (LP/CD 1991, «Daydream»)
* *Anti-Matter* (LP/CD 1994, «Spark»)
* *Bringing it Back* (7" 1994, «Spark»)
* *Land of Greed, World of Need* (LP/CD 1994, «Spoke»)

Medlemmer
---------

* John Coyle – vokalist
* Dennis Remsing – trommer
* Mike Hartsfield – gitar
* Dan Adair – bass (1990–91)
* Jae Hansel – bass (1991–94)
* Travis Guichard – gitar (1992–94)

Eksterne lenker
---------------

* (en) Outspoken på Discogs Rediger på Wikidata

* (en) Outspoken på MusicBrainz Rediger på Wikidata

* (en) Outspoken på Songkick Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** MusicBrainz **·** Discogs
 |
**Valandil** er en fiktiv person fra J.R.R. Tolkiens litterære verden. Han var den tredje kongen av Arnor, og den første kongen til å styre dette riket uavhengig av dets sørlige søsterrike Gondor. Navnet hans kommer fra Quenya og betyr *Venn av Valaene*.

Valandil ble født i år 3430 i Andre tideverv i Kløvendal, ett år etter at Det siste Forbundets krig brøt ut. Han var den fjerde og yngste sønnen av Isildur. Han hadde tre eldre brødre: Elendur, Aratan og Ciryon. Mens moren enda var gravid med ham ble hun sendt til Kløvendal av Isildur for å oppholde seg i sikkerhet langt unna krigen med Sauron. 

Da krigen var over og Sauron ble beseiret ble Valandils far Isildur den nye høykongekongen av Gondor og Arnor ettersom Isildurs far Elendil ble drept i Mordor. Men Isildurs regjeringstid varte bare i to år før ulykken ved Sverdliljevollene i året 2 i det tredje tideverv hvor han og hans tre eldste sønner ble drept. Da han fortsatt var konge gjorde Isildur sin nevø, Meneldil, sønn av Anárion, til hans stedfortreder i Gondor. Etter Isildurs død ble Meneldil konge av Gondor, og styrte det sørlige riket uavhengig av dets nordlige søsterrike Arnor. Valandil var den eneste overlevende arvingen av Isildur, men han var bare 13 år da faren og brødrene hans ble drept. Han ventet til han ble 21 år gammel før han ble kronet til konge av Arnor i år 10. Til tross for at Valandil og hans etterfølgere bare styrte Arnor, fortsatte de å bruke tittelen *Høykonge*. 

En kan argumentere at Valandil var den rettmessige arvingen til både Gondor og Arnor ettersom han var den eneste overlevende sønnen til den forrige kongen av begge rikene, men det er lite sannsynlig at Meneldil ville gitt opp Gondors trone til en yngre fetter som han aldri hadde møtt, og Gondors folk så ikke ut til å motstå Meneldil sitt krav. I tillegg gjorde ikke Valandil eller hans nærmeste etterfølgere noe krav på tronen til Gondor. De to rikene ville ikke bli gjenforente før mot slutten av tredje tideverv da Kong Elessar ble kronet.

Valandil styrte Arnor frem til han døde i år 249, 260 år gammel. Da hadde han styrt Arnor i 239 år, som er lengre enn regjeringstiden til noen av de andre kongene av Gondor og Arnor. Han ble etterfulgt av sin sønn Eldacar.
Denne artikkelen omhandler tegneren.  For barnelegen, se Sverre Halvorsen (lege).

Sverre Halvorsens kommentartegning av Den Norske Amerikalinjes Kristianiafjord i vittighetsbladet *Humoristen* i 1913.
**Sverre Sigurd Halvorsen** (født 12. juni 1891 i Kristiania, død 11. april 1936) var en norsk tegner og tegnefilmskaper. Han var han antakelig den første animatøren i Norge. 

Han gikk først i lære som siselør hos J. Tostrup, før han deretter gikk ved Kunst- og håndverksskolen. Etter endt utdannelse der la han siselørarbeidet på hylla, og ble tegner på fulltid. Han var fast tegner i *Aftenposten* og senere *Verdens Gang*. Halvorsen var mest kjent for karikaturene sine, som ofte stod på trykk i datidens vittighetspresse som *Vikingen*, *Korsaren*, *Humoristen* og *Tyrihans*.

Inspirert av den tyske tegneren Robert Leonard, lagde Sverre Halvorsen allerede i 1913 flere animerte filmer for direktør Randall på Cirkus Tivoli i Kristiania, men i dag eksisterer kun *Roald Amundsen paa Sydpolen* fra denne perioden. Tegningene ble utført ved hjelp av kritt og tavle. I *Det nye Aar?* tok han i tillegg til tegning i bruk såkalt pixillation-teknikk, det vil si animasjon av virkelige gjenstander og figurer. 

Han var med på å starte Tegnerforbundet i 1916. Han etterlot seg også en hel del tegninger fra den nå nedrevne bebyggelsen i Vika.

Animasjonsfilmer (utvalg)
-------------------------

* *Oscar Mathiesen på skøiter ved Nordiska Spelen* (1913)
* *Roald Amundsen paa Sydpolen* (1913)
* *Selvangivelsen* (1913)
* *Jul i Norge* (1921)
* *Det nye Aar?* (1921)

Referanser
----------

1. ↑   Norsk kunstnerleksikon, Norsk kunstnerleksikon ID Sverre\_Halvorsen, besøkt 9. oktober 2017[Hentet fra Wikidata]
2. 1 2  «Tegneren Sverre Halvorsen er natt til påskeaften avgått ved døden på Ullevål sykehus, nær 45 år gammel». *Aftenposten*, 14. april 1936.

Eksterne lenker
---------------

* (en) Sverre Halvorsen – kategori av bilder, video eller lyd på Commons Rediger på Wikidata
* (en) Sverre Halvorsen på Internet Movie Database Rediger på Wikidata

* (en) Sverre Halvorsen hos The Movie Database Rediger på Wikidata

  

Portaler: Litteratur | Kunst

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Norsk kunstnerleksikon **·** Historisk befolkningsregister **·** BIBSYS **·** VIAF **·** KulturNav
 |
**MS «Mavi Marmara»** er et passasjerskip registrert på Komorene, tidligere eid og operert av İstanbul Deniz Otobüsleri A.Ş. (IDO) på ruten Sarayburnu, Istanbul–Marmaraøyene–Avşa på Marmarahavet. Det ble bygget ved *Golden Gate Shipyard* av *Turkish Shipbuilding Co.* i 1994, og har en kapasitet på 1 080 passasjerer.

Skipet ble kjøpt av IHH (İnsani Yardım Vakfı) i 2010, en muslimsk menneskerettighetsorganisasjon. Det sluttet seg til en konvoi av skip kontrollert av aktivister som hadde som mål å bringe 10 000 tonn humanitær hjelp til Gazastripen som hadde vært blokkert av Egypt og Israel siden 2007. Prisen var 800 000 USD og ble finansiert gjennom innsamlingsaksjoner, ettersom ingen rederier var villige til å risikere sine skip på en slik ekspedisjon.

Om bord på Mavi Marmara og på de andre skipene var det mennesker med forskjellige etniske bakgrunn fra flere forskjellige land, deriblant fra Norge også.

Ved bordingen av Gaza-konvoien 31. mai 2010 i internasjonalt farvann oppsto en voldelig konfrontasjon mellom Israels forsvar og aktivistene ombord, og ti aktivister omkom, mens rundt seksti aktivister og ti marinesoldater fra IDF ble skadet. Det nøyaktige hendelsesforløpet er omstridt. Aktivistene hevder at de israelske styrkene åpnet ild fra båtene før bordingen, mens Israels forsvar hevder de åpnet ild først etter at kommandosoldatene ble angrepet med kniver, klubber og våpen som var fravristet soldatene.

Bordingen av skipet og drapet på sivile ble møtt med fordømmelser fra FNs sikkerhetsråd og Generalforsamlingen. Free Gaza Movement beklaget aktivistenes vold mot israelske soldater og hevdet at deres deltakere hadde forpliktet seg til å ikke utøve vold.

Søsterskip
----------

* M/S TDI Karadeniz

Referanser
----------

1. ↑  «Mavi Marmara Yolcu Gemisi» **(tyrkisk)**. IDO. Arkivert fra originalen 3. juni 2010. Besøkt 31. mai 2010.  «Arkivert kopi». Arkivert fra originalen 10. mai 2012. Besøkt 2. juni 2010.
2. ↑  «Turkish rights group's cargo ship to set sail with Gaza aid». *Hürriyet* **(engelsk)**. 13. mai 2010.
3. ↑  «Israeli attack on Gaza flotilla sparks international outrage». The Guardian. 31. mai 2010. Besøkt 7. juni 2010.
4. ↑  Aktivistene på Gaza-skip var forpliktet til «ikkevoldelig» holdning TV2

Eksterne lenker
---------------

* (en) Mavi Marmara (ship, 1994) – kategori av bilder, video eller lyd på Commons Rediger på Wikidata

* (en) IMO 9005869 – kategori av bilder, video eller lyd på Commons Rediger på Wikidata
* (en) MS «Mavi Marmara» – Den internasjonale sjøfartsorganisasjonen Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |
**James Robert Wyman** (født 27. april 1909 i West Ham i London, død 1978) var en britisk ishockeyspiller som deltok i de olympiske leker 1936 i Garmisch-Partenkirchen.

Wyman ble olympisk- og verdensmester i ishockey under vinter-OL 1936 i Garmisch-Partenkirchen. Han spilte på det britiske laget som vant ishockeyturneringen foran Canada og USA. Storbritannia la grunnen til OL-gullet da de i sin semifinalegruppe beseiret Canada med 2-1. Resultat tok de med seg til finalerunden som besto av fire lag. Storbritannia slo Tsjekkoslovakia med 5-0 og de spilte uavgjort 0-0 i siste kampen mot USA og var dermed olympiske og verdensmestere i ishockey for første og eneste gang. Den femte olympiske turneringen i ishockey var også det tiende verdensmesterskapet og det tjueførste europamesterskapet i ishockey. Spillerne på det britiske laget var Wyman, Alexander Archer, James Chappell, Edgar Brenchley, James Borland, John Coward, Gordon Dailley, John Davey, Carl Erhardt, James Foster, John Kilpatrick og Archibald Stinchcombe.

OL-medaljer
-----------

* OL 1936 Nazi-Tysklands flagg Garmisch-Partenkirchen - Gull **Gull** i ishockey (Storbritannia)

EM og VM-medaljer
-----------------

* VM 1936 Nazi-Tysklands flagg Garmisch-Partenkirchen - Gull **Gull** i ishockey (Storbritannia)
* VM 1938 Tsjekkoslovakias flagg Praha - Sølv Sølv i ishockey (Storbritannia)
* VM 1935 Sveits’ flagg Davos - Bronse Bronse i ishockey (Storbritannia)
* EM 1936 Nazi-Tysklands flagg Garmisch-Partenkirchen - Gull **Gull** i ishockey (Storbritannia)
* EM 1938 Tsjekkoslovakias flagg Praha - Gull **Gull** i ishockey (Storbritannia)
* EM 1935 Sveits’ flagg Davos - Sølv Sølv i ishockey (Storbritannia)

Eksterne lenker
---------------

* (en) Robert Wyman – Olympedia Rediger på Wikidata

* (en) Robert Wyman – Sports-Reference (OL-resultater – arkivert) Rediger på Wikidata

* (en) Robert Wyman – Hockeydb.com Rediger på Wikidata

* (en) Robert Wyman – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND
 |
**Kateryna Vasylivna Hryhorenko** (ukrainsk Катерина Василівна Григоренко; født 30. oktober 1985) er en ukrainsk langrennsløper som har konkurrert på profesjonelt nivå siden 2004. Hun fikk sin beste plassering under et vinter-OL med en åttendeplass under 4 x 5 km stafett i Torino, Italia i 2006 og hun fikk hennes beste individuelle tid på plass nummer 27 på den 30 km arrangementet på Vancouver, Canada fire år senere.

Hryhorenkos beste plassering i et Ski-VM arrangert av Det internasjonale skiforbund som nummer 38 etter 30 km i Sapporo, Japan, i 2007. Hennes beste plassering i verdensmesterskap var en førtinde plass etter 10 km løpet i Estland i 2009. Hun havnet på 33.-plass under Kvinnenes 15 kilometer jaktstart under Ski-VM 2011 som ble avholdt den 26. februar 2011 i Holmenkollen, Oslo.

Referanser
----------

Eksterne lenker
---------------

* (en) Kateryna Hryhorenko – Olympedia Rediger på Wikidata

* (en) Kateryna Hryhorenko – Sports-Reference (OL-resultater – arkivert) Rediger på Wikidata

* (en) Kateryna Hryhorenko – FIS (langrenn) Rediger på Wikidata
Kart som viser vandringene til teutonerne og kimbrerne
**Teutonerne** (fra urgermansk: Þeudanōs) er nevnt som en germansk stamme i tidlige historiske skrifter av grekerne og romerne. Ifølge kartet til Ptolemaios levde de i Jylland. Tyske historikere assosierte ikke navnet teuton med sine proto-germanske forfedre før 1200-tallet.

Rundt 120 f.Kr. utvandret mange teutonere sammen med kimbrerne fra sine områder i Danmark og dro sørover, der de støtte på Romerriket.

Etter å ha oppoldt seg noen år på de ungarske stepper, vandret teutonerne sammen med kimbrerne vestover og sørover gjennom Provincia, der de kom i konflikt med romerne. I en serie sammenstøt (kimbrerkrigen) klarte teutonerne og kimbrerne å slå den romerske hær gjentatte ganger. Men i slaget ved Aquae Sextiae ble teutonerne tilintetgjort av styrkene til konsul Gaius Marius, og deres konge Teutobod ble tatt til fange og ført som trofé i en seiersparade gjennom Romas gater.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** HDS
 |
Jutulstraumen på kartet over AntarktisJutulstraumenJutulstraumenJutulstraumen på kartet over Antarktis

**Jutulstraumen** er en stor isstrøm i Dronning Maud Land i Antarktis. Den er om lag 200 kilometer lang og fører med seg is fra Maudheimvidda og Fimbulheimen, som gir næring til isbremmen Fimbulisen. Den siger med en hastighet på opptil fire meter per døgn. Ytterst på Fimbulisen danner isstrømmen **Trolltunga**, som brytes av med noen tiårs mellomrom og danner store, flate isfjell.

Jutulstraumen ble kartlagt av norske kartografer basert på undersøkelser og flyfotografering fra Maudheimekspedisjonen 1949–1952 og Den norske antarktisekspedisjonen 1956–60.

Referanser
----------

1. 1 2  Jutulstraumen Glacier SCAR *Composite Gazetteer of Antarctica* (USA). Katalognr. 7290
2. ↑  Trolltunga SCAR *Composite Gazetteer of Antarctica* (Norge). Katalognr. 14987

Eksterne lenker
---------------

* Jutulstraumen *Stadnamn i norske polarområde*, Norsk polarinstitutt

Portal: Antarktis

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** GNIS **·** SCAR **·** Norsk polarinstitutt

 |
Foto: Rolf Lønningen / Riksantikvaren 
**Bogatunet** er et kulturminne i Radøy kommune i Nordhordland. Bogatunet er et såkalt sammenbygd anlegg; flere tømmerkjerner med ulike funksjoner er satt sammen og danner til sammen en bygning. Historien forteller at det tidligere var mange slike hus i Nordhordland, men bare få av dem er bevart. Bogatunet ble på 1940-tallet overtatt av Nord- og Midhordland sogelag og tilhører fremdeles dette historielaget.

Sammenbygde anlegg hadde gjerne bolig og fjøs under samme tak, på Boga er det ulike innhus som er bygd sammen: Eldhus, to stuer og matbu med lem (loftsetasje). I den eldste stua og eldhuset er det ljore. Bogatunet er datert med dendrokronologi, og årringene i tømmeret viser at de eldste deler av huset er bygd omkring år 1600. Loftet ble tatt ned tidlig på 1900-tallet, og restaurert om lag år 1950. I 2004 ble loftet på ny restaurert, og da på grunnlag av mer nøyaktige studier.

Stua i Bogatunet er dekorert med kroting, slik det var vanlig i røykstuer. Det bodde folk i huset til 1905 da eieren bygde nytt hus et annet sted på gården. Den siste krotingen som var utført i stua ble bevart ved at den ble overmalt.

Referanser
----------

1. ↑  Hordaland fylkeskommunes hjemmesider, besøkt desember 2013 Arkivert 24. september 2015 hos Wayback Machine.
2. ↑  Miljølære.no besøkt desember 2013

Eksterne lenker
---------------

* «Bogatunet». *Kulturminnesøk*. Riksantikvaren – Direktoratet for kulturminneforvaltning.
* Foto av Bogatunet på Flickr

|  |  |
| --- | --- |
| Oppslagsverk/autoritetsdata | Riksantikvaren kulturminne
 |
Haftonbygningen slik den nå står på Valdres Folkemuseum  Foto: John Erling Blad (2007)
**Haftonbygningen** er en stor toetasjers laftet stuebygning fra gården *Hafton* på Leirskogen i Sør-Aurdal. Bygningen er tømret i 1763 av byggmester Engebret Madslangrud. Bygningen ble flyttet og gjenreist på Valdres Folkemuseum i 1923.

Fra nedre svalgangen på Haftonbygningen  Foto: John Erling Blad (2007)
Tradisjonen sier at når bygningen ble reist på Hafton så kom tømmeret til gården på en eneste natt. En historie sier at bonden Ole Anderson Hafton (1728 – 1809), som også var kjent som *Tunin*, hadde Svarteboka, en annen at han kunne å hypnotisere. Hvorom alt er så er det flere historier om hvordan han gjorde merkelige ting.

I salen oppe i andre etasje var det omgangsskole før det det såkalte *Skulehuset* ble bygd på Leirskogen. Dette huset er nå revet og erstattet med et nytt skolehus, som etter en tid fikk navnet *Gamleskula* da et nytt skolebygg ble satt opp på slutten av 1970-tallet. Skulehuset lever imidlertid videre som skipet på Leirskogen kapell.

Det henger en hustavle over døra ute. Rundt dørene i begge høgdene er det slått inn tømmermerkene som ble brukt i de store skogene på Leirskogen og utover mot Begnadalen.

Nede er det et stort soverom helt uten vinduer, en *kove*, som ble brukt som føderom.

Referanser
----------

1. ↑  Hermundstad, Knut (1888-1976) (1953). *Valdres folkemuseum i 50 år*. [Leira]: Valdres folkemuseum. s. 39.
2. ↑  Historier.no: Trollskap – Tunin på Hafton[*død lenke*]

Portal: Museum
**Juva** (tidligere *Jukainen*, eldre svensk: *Jockas*) er en kommune i landskapet Södra Savolax, Finland, nært
S:t Michel. Arealet er på 1346,13 km², derav 177,45 km² vann. I 2004 var det 7541 innbyggere, hvilket gir en tetthet på drøyt 6,3 per km². Juva grenser til kommunene Puumala, S:t Michel, Pieksämäki, Jorois, Rantasalmi og Sulkava.

Man har funnet bosetting fra over 5000 år siden. Den første etablering av kommunen fant sted i 1442, men egen administrasjon i 1868. Den finske filologen Carl Axel Gottlund vokste opp i Juva, likeså den kjente ishockeyspilleren Eero Kilpeläinen (Dallas Stars).

Jordbruk og trevare er den viktigste næringsveien i kommunen, i tillegg til produksjon av møbler, bøker, klær. Juva har årlig treskjæringsfestival ved Vehmaa, skogfolkfestival, Puustock Rock (rockfestival), og musikkdagene til ære for Jorois i Juva kirke. 

Juva steinkirke

Eksterne lenker
---------------

* Offisielt nettsted Rediger på Wikidata

* (en) Juva – kategori av bilder, video eller lyd på Commons Rediger på Wikidata

| * v
* d
* r
Kommuner i landskapet Södra Savolax |
| --- |
| Landskapets våpen | Enonkoski **·** Heinävesi **·** Hirvensalmi **·** Jorois **·** Juva **·** Kangasniemi **·** Mäntyharju **·** **Nyslott** **·** Pertunmaa **·** **Pieksämäki** **·** Puumala **·** Rantasalmi **·** **S:t Michel** **·** Sulkava | Finlands flagg |
| **Tidligere kommuner:** Anttola **·** Haukivuori **·** Jäppilä **·** Kerimäki  **·** Pieksämäki landkommune **·** Pieksänmaa **·** Punkaharju **·** Kristina **·** S:t Michel landkommune **·** Savonranta **·** Säminge **·** Virtasalmi |

|  |  |
| --- | --- |
| Oppslagsverk/autoritetsdata | Store norske leksikon **·** Uppslagsverket Finland **·** VIAF **·** GeoNames **·** MusicBrainz
 |
**Kari Stefansson** (islandsk: Kári Stefánsson; født 6. april 1949) er en islandsk nevrolog og både grunnlegger av og administrerende direktør i det Reykjavik-baserte firmaet deCODE genetics. På Island han har han vært den første til å ta i bruk genetikk for en hel befolkning for å forstå variasjonen i sekvenser i det menneskelige genom. Hans arbeid har fokusert på hvordan genomets mangfold er satt sammen og på oppdagelsen av sekvensens varianter påvirker mottakelighet for vanlige sykdommer. Denne tilnærming har fungert som en modell for nasjonale genomsprosjekter over hele verden, og bidratt til realisering av flere aspekter av presisjonmedisin.

Noter
-----

1. ↑  This is an Icelandic name. The last name is patronymic, not a family name; in Iceland he is referred to by the given name *Kári*, but internationally he may be referred to as *Stefansson*.

Referanser
----------

1. ↑   Freebase-data fra Google[Hentet fra Wikidata]
2. ↑  Gunnlaugur Haraldsson (red.). *Læknar á Íslandi*. Þjóðsaga. s. 963.

|  |  |
| --- | --- |
| Oppslagsverk/autoritetsdata | VIAF **·** ORCID **·** LIBRIS **·** Google Scholar

 |
**Teemu Matti Tapani Salo** (født 11. februar 1974 i Hyvinge), finsk curlingspiller som deltok i de olympiske leker 2006 i Torino.

Salo vant en olympisk sølvmedalje i curling under vinter-OL 2006 i Torino. Han var med på det finske laget som kom på andreplass i curlingturneringen for menn bak Canada. De vant semifinalen over USA med 4-3 men tapte finalen til Canada med 4-10. De andre på laget var Markku Uusipaavalniemi, Wille Mäkelä, Kalle Kiiskinen og Jani Sullanmaa.

OL-medaljer
-----------

* 2006 Italias flagg Torino - Sølv Sølv i curling, menn Finlands flagg Finland

Referanser
----------

Eksterne lenker
---------------

* (en) Teemu Salo – Olympics.com Rediger på Wikidata

* (en) Teemu Salo – Olympic.org Rediger på Wikidata

* (en) Teemu Salo – Olympedia Rediger på Wikidata

* (en) Teemu Salo – Sports-Reference (OL-resultater – arkivert) Rediger på Wikidata

* (en) Teemu Salo – World Curling Tour Rediger på Wikidata

* (en) Teemu Salo – World Curling Federation Rediger på Wikidata
Den norske, svenske og danske delegasjonen fotografert under åpningsseremonien i Sapporo Snow Festival i 2003.
**Sapporo snøfestival**, på engelsk **Sapporo Snow Festival**, er en festival i Sapporo i Japan. Festivalen ble første gang arrangert i 1949. 
I 2002 var Norge med for første gang. Festivalen samler årlig rundt 30 deltakerland og det er rundt 300 til 400 flotte isskulpturer og annet å se på i de ukene festivalen varer. Rundt to til tre millioner mennesker besøker festivalen og det er ikke lett å finne hotellrom i Sapporo så lenge den varer.

Sapporo snøfestival arrangeres tidlig i februar hvert år, men de faktiske datoene endrer seg fra år til år.

Galleri
-------

* 
* 
* 
* 
* 
* 
*

Referanser
----------

1. 1 2 3  «Snøfestivalen i Sapporo - JapanGuiden.no». 25. november 2021. Besøkt 12. september 2022.
2. ↑  «Japan: Sapporo Snow Festival attendance 2020». *Statista* **(engelsk)**. Besøkt 12. september 2022.

Eksterne lenker
---------------

* (ja) Offisielt nettsted Rediger på Wikidata

* (en) Offisielt nettsted Rediger på Wikidata

* (zh-Hant) Offisielt nettsted Rediger på Wikidata

* (zh-Hans) Offisielt nettsted Rediger på Wikidata

* (ko) Offisielt nettsted Rediger på Wikidata

* (en) Sapporo Snow Festival – kategori av bilder, video eller lyd på Commons Rediger på Wikidata

* (en) Sapporo Snow Festival – galleri av bilder, video eller lyd på Commons Rediger på Wikidata
*«Nyord» omdirigeres hit, for den danske øya, se «Nyord (øy)»*
En **neologisme** (av gresk *νέος*, (*neos*), «ny» og *λόγος* (*logos*), «ord», «tale»), også kalt **nyord**, er et nytt ord i et språk. Noen neologismer sier noe om tekniske fremskritt – for eksempel ord for oppfinnelser, andre sier noe om samfunnsendringer – for eksempel ord for nye samlivsformer, mens andre kan komme av hendelser.

Nyord i nyhetstekster og annet
------------------------------

Neologisme kan brukes om nye ord som blir værende i et språk og dermed blir oppført i ordbøker som et etablert og utbredt uttrykk. Betegnelsen kan også brukes om kreative øyeblikkskonstruksjoner og kortvarige nydannelser i for eksempel en skjønnlitterær tekst eller en avisartikkel. Mange av disse språklige løsningene er på norsk sammensatte ord.

Siden 1998 er det registrert 2,3 millioner nye norske ord i et utvalg nettaviser. Hver dag dukker det i snitt opp mellom 1000 og 1500 nye ord.

### Eksempler på nyord i norsk

* 1940-tallet: *etnofaulismer*
* 1980-tallet: *høydehus*, *pappvin*, *retronym*,
* 1990-tallet: *rusbrus*, *kuttisme*
* 2000-tallet: *blogg*
* 2010-tallet: *askefast*, fremmedkriger intimkirurgi

Nye hverdagsord er ikke sjelden kortformer av lengre, tekniske begreper, for eksempel *bil* dannet av *automobil*, *trikk* av *elektrisk sporvogn*, *mikro* av *mikrobølgeovn*, *faks* av *telefaksimile*, *mobil* av *mobiltelefon*, *mac* av *macintosh-datamaskin* og så videre. For øvrig er også ordet *møbel* i sin tid dannet av fremmedordet *mobil*, det vil si 'bevegelig', i motsetning til tidligere tiders bord, skap, senger, sitteinnretninger og så videre som var fastmontert i et værelse og ikke kunne flyttes rundt. Nye orddannelser er også svært vanlig i slang og uformelt «gatespråk». Enkelte slangord opptas i det etablerte «normalspråket». Det gjelder for eksempel ordet *gøy* om noe som er morsomt eller underholdende.

Neologismer i psykiatri
-----------------------

Betegnelsen neologisme brukes i psykiatri som samlebetegnelse for det fenomenet at en del personer med alvorlige psykiske lidelser (spesielt schizofreni), kan konstruere nye ord, vri på ord eller tillegge ord en helt ny og for andre uforståelig betydning. Ordene blir således høyst personlige og har i forhold til andre ikke noen entydig kommunikasjonsverdi.

Neologismer lages ofte også av barn og for eksempel autister.

Se også
-------

* Retronym, etablert ord som får ny, presiserende betegnelse
* Slang
* Fremmedord
* Liste over neologismer i The Simpsons

Referanser
----------

1. ↑  Nettavisen om Norsk Aviskorpus i Bergens automatiske registrering av nyord
2. ↑
3. ↑
4. ↑
5. ↑  Artikkelen «neologisme» i *Store norske leksikon*[*død lenke*]

Eksterne lenker
---------------

* Norsk Aviskorpus i Bergen: Nye ord i norske nettaviser siste døgn
* Norsk Aviskorpus i Bergen: Arkiv over nyord fra norske nettaviser
* Det norske akademis store ordbok: Nyord
* Språkrådet om nyord (artikkel fra 2002)

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** BNF **·** BNF (data) **·** NDL **·** NKC
 |
***Neolyrium*** er en slekt av rødvinger.

Utseende
--------

Hannene er middelsstore (ca. 6-7 millimeter), slanke, brune rødvinger. Antennene er 10-leddete, svært kraftige, trådformede, noe over halvparten så lange som kroppen, det ytterste leddet gjerne gult. Hodet er forholdsvis lite, mørkt farget, med små, utstående fasettøyne. Pronotum er trapesformet, noe bredere enn langt, tydelige smalere enn dekkvingene, med skarpe hjørner. Disse er utvidet bakover (litt pæreformede). Beina er mørke, ganske korte. Hunnene er larvelignende (neoteniske).

Levevis
-------

De voksne hannene er dagaktive og treffes gjerne på blomster, der de spiser nektar og pollen. De voksne hunnene er neoteniske, det vil si at de er larvelignende også i det voksne stadiet. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.

Utbredelse
----------

Slekten er utbredt i Sør-Amerika (Venezuela, Peru).

Systematisk oversikt
--------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien bløtvinger og lysbiller, Cantharoidea
			* Familien rødvinger (maskebiller), Lycidae
				+ Underfamilien Leptolycinae Leng & Mutchler, 1922
					- slekten ***Neolyrium*** Kazantsev, 2005
						* *Neolyrium duidaense* Kazantsev, 2005
						* *Neolyrium iquitosense* do Nascimento & Bočákova, 2016

Referanser
----------

1. ↑  «Artsdatabankens artsopplysninger». Artsdatabanken. 26. oktober 2020. Besøkt 26. oktober 2020.
2. ↑  Kazantsev, S.V. 2005. *Neolyrium* gen. n. first South American genus of net-winged beetles with 10-segmented antennae (Coleoptera: Lycidae). Zootaxa 1064: 51–64.

Eksterne lenker
---------------

* (en) *Neolyrium* i Global Biodiversity Information Facility Rediger på Wikidata

* *Neolyrium* – detaljert informasjon på Wikispecies Rediger på Wikidata